Naruto. Naruto (yap. ナルト) Masashi Kishimoto yaratgan yapon mangasidir. Mazmuni oʻz qishlogʻida eng kuchli ("Hokage") deb tan olinishini istovchi ninza Naruto Uzumaki va uning doʻstlari bilan sodir boʻluvchi voqealar hikoyasidadir. Mangani Kisрimoto 1997-yili tayyorlagan "Akamaru Jump"ga asoslangan. Manga 21-sentabr 1999-yildan 10-noyabr 2014-yilgacha "Shueisha" yapon nashriyoti tomonidan "Weekly Shonen Jump" jurnalida chop etildi. Manga asosida "Aniplex" va "Studio Pierrot" kompaniyalari tomonidan anime-teleserial suratga olindi. Birinchi "Naruto" nomli teleserial 3-oktabr 2002-yildan boshlab 8-fevral 2007-yilgacha Yaponiyada "TV Tokyo" telekanalida va "Animax" sunʼiy yoʻldosh kanalida koʻrsatildi. Ikkinchi "Naruto Shippuden" (yap. NARUTO -ナルト- 疾風伝) nomli teleserial 15-fevral 2007-yildan 23-mart 2017-yilgacha translyatsiya qilindi va 500-chi qism bilan tugadi. "Naruto" Yaponiyada 205 million nusxada sotilib, bestseller mangalar qatoriga kirdi.